open-index/open-wikipedia-markdown huggingface dataset:
உத்தர காண்டம்

**உத்தர காண்டம்** (Uttara Kanda) வால்மீகி எழுதிய இராமாயணம், யுத்த காண்டத்துடன் நிறைவுகிறது. பின்னர் அயோத்தியில் நடந்த இராமர்-சீதை, லவன்-குசன் ஆகியவர்களின் வரலாற்றுச் செய்திகளை உத்தர காண்டம் கூறுகிறது. இக்கண்டத்தில் வதந்தியான பொய்ச் செய்தியை கண்டு வருத்தமுற்று, கர்ப்பிணியான சீதையை, இராமர் காட்டிற்கு அனுப்புவதும், காட்டில் சீதை வால்மீகி முனிவரின் ஆசிரமத்தில் அடைக்கலமாகத் தங்குவதும்,  ஆசிரமத்தில் சீதை லவன்-குசன் எனும் இரட்டைக் குழந்தைகளைப் பெறுவதும், வால்மீகி முனிவர் லவ-குசர்களுக்கு,  போர்க்கலையையும், மேலும் தான் இயற்றிய இராமாயணத்தையும் இலவ-குசர்களுக்கு கற்பித்தலும் கூறப்படுகிறது.

## அசுவமேத யாகம்
சீதையின் உருவ பொம்மையைத் தனருகில் வைத்துக் கொண்டு, இராமர் அசுவமேத யாகம் செய்வதும், பல நாடுகளை சுற்றி வர அனுப்பப்பட்ட வேள்விக் குதிரையை, இலவ-குசர்கள் கட்டி வைத்தலும்,  வேள்விக் குதிரைகளை மீட்க வந்த சத்துருக்கனன், பரதன், இலக்குமணன் முதலானோர்களை இலவ-குசர்கள் போரில் வெல்வதும், இறுதியில் இராமரே நேரில் வந்து, இலவ-குசர்களை சந்தித்து வேள்விக் குதிரையுடன், லவ-குசர்களையும் அயோத்திக்கு அழைத்துச் செல்வதும்,  சீதை பிளவுண்ட பூமியில் இறங்கி இறத்தலும், இராமர் ஆயிரம் ஆண்டுகள் அயோத்தியை ஆண்ட பின்னர், இராமன் தனது நாட்டின் பகுதிகளை  இலவ- குசர்களுக்குப் பிரித்துக் கொடுத்தல் போன்ற விவரங்கள் உத்தர காண்டத்தில் உள்ளது.  
இராமர் வைகுந்தம் செல்லும் நேரம் நெருங்கி விட்டதை அறிந்து, தனது உடன்பிறப்புகளுடன் பூவுலகை விட்டு வைகுந்தம் ஏகும் வரை உத்தர காண்டத்தில் கூறப்படுகிறது. 

## இராமாயணச் சொற்பொழிவுகளில்
இராமாயணக் கதாகாலட்சேபங்களிலும், உபன்யாசங்களிலும் 
உபன்யாசங்களிலும் இராமர் பட்டாபிசேகத்துடன் சொற்பொழிவை நிறைவு செய்வர். துன்பியலாக முடியும்  உத்தர காண்டப் பகுதியை எடுத்துரைப்பதில்லை என்பது மரபாக உள்ளது.

## பிரபல கலாசாரத்தில்
* கி பி எட்டாம் நூற்றாண்டில் வாழ்ந்த பவபூதி எனும் சமஸ்கிருத மொழி அறிஞர், இராமாயணத்தின் இறுதிப் பகுதியான உத்தர காண்ட வரலாற்றை **உத்தரராமசரிதம்** என்ற பெயரில் சமஸ்கிருத நாடகத்தை இயற்றியுள்ளார். 
* ஒட்டக்கூத்தர் தமிழ் மொழியில்  உத்தர காண்டம் எழுதியுள்ளார்.  
* உத்தர காண்டத்தில் கூறப்படும் செய்திகள் லவ குசா திரைப்படத்தில் காட்டப்படுகிறது.

## இதனையும் காண்க
* உத்தரகாண்டம் (ஒட்டக்கூத்தர்)

## மேற்கோள்கள்

## வெளி இணைப்புகள்

பகுப்பு:இராமாயணம்
டேவிடு யூம்

**டேவிடு யூம்** (*David Hume*) (பிறப்பு: மே 7, 1711; இறப்பு: ஆகத்து 25, 1776) எசுக்காத்துலாந்து நாட்டைச் சார்ந்த மெய்யியலார், வரலாற்றாசிரியர், பொருளாதார அறிஞர், எழுத்தாளர் ஆவார். அவரது மெய்யியல் பாணி "புலனறிவு மெய்யியல்" (philosophical empiricism) மற்றும் "ஐயுறு மெய்யியல்"  (philosophical skepticism) என்னும் வகையைச் சார்ந்தது. மேற்கத்திய மெய்யியலின் முதன்மையான அறிஞர்களுள் ஒருவராக யூம் கருதப்படுகிறார். மேலும், எசுக்காத்துலாந்து அறிவொளி இயக்க வழிகாட்டியாகவும் அவர் போற்றப்படுகிறார்.  பிரித்தானிய புலனறிவு மெய்யியல் என்னும் சிந்தனை வகையாளராக, டேவிடு யூம், ஜான் லாக், ஜோர்ஜ் பார்க்லி, மற்றும் சில மெய்யியலார்களோடு இணைத்துக் குறிப்பிடப்படுவதுண்டு.

thumb|left|யூம் எழுதிய "இங்கிலாந்து வரலாறு", பாகம் ஒன்று (1754) என்னும் நூலில் அவரது உருவப்படம்.

thumb|யூம் அடக்கம் செய்யப்பட்ட கல்லறை; எடின்பரோ நகர்

## யூம் ஆக்கிய படைப்புகள்
* *A Kind of History of My Life* (1734) Mss 23159 National Library of Scotland.
* *A Treatise of Human Nature: Being an Attempt to introduce the experimental Method of Reasoning into Moral Subjects*. (1739–40)
* *An Abstract of a Book lately Published: Entitled A Treatise of Human Nature etc*. (1740)
* *Essays Moral and Political* (first ed. 1741–2)
* *A Letter from a Gentleman to His Friend in Edinburgh: Containing Some Observations on a Specimen of the Principles concerning Religion and Morality
* *An Enquiry Concerning Human Understanding* (1748)
* *An Enquiry Concerning the Principles of Morals* (1751)
* *Political Discourses*, (part II of *Essays, Moral, Political, and Literary* within vol. 1 of the larger *Essays and Treatises on Several Subjects*) Edinburgh (1752).
* *Political Discourses*/*Discours politiques* (1752–1758), *My Own life* (1776), *Of Essay writing*, 1742. Bilingual English-French (translated by Fabien Grandjean). Mauvezin, France, Trans-Europ-Repress, 1993, 22&nbsp;cm, V-260 p. Bibliographic notes, index.
* *Four Dissertations* London (1757).
* *The History of England (David Hume)|The History of England* (Sometimes referred to as *The History of Great Britain*) (1754–62)
* *The Natural History of Religion* (1757)
* "My Own Life" (1776)
* *Dialogues Concerning Natural Religion* (1779) Published posthumously by his nephew, David Hume the Younger.

== அடிக்குறிப்புகள் ==


== வெளி இணைப்புகள் ==
*[http://oll.libertyfund.org/Intros/Hume.php David Hume] at the Online Library of Liberty
*
*[http://onlinebooks.library.upenn.edu/webbin/book/search?amode=start&author=Hume%2c%20David Books by David Hume] at the [[Online Books Page]]
*[https://catalog.librivox.org/search.php?title=&author=david+hume&status=all Audio books by David Hume]  at [[Librivox]]
*
*[http://utilitarian.net/hume David Hume]  resources including books, articles, and encyclopedia entries
*[http://www.earlymoderntexts.com/ David Hume] readable versions of the *Treatise*, the two *Enquiries*, the *Dialogues Concerning Natural Religion'', and four essays
*A Bibliography of Hume's Early Writings and Early Responses
*
* El Monetarismo Amable de David Hume

பகுப்பு:1711 பிறப்புகள்
பகுப்பு:ஆங்கிலேய மெய்யியலாளர்கள்
பகுப்பு:வரலாற்றாளர்கள்
பகுப்பு:1776 இறப்புகள்
பகுப்பு:எடின்பரோ பல்கலைக்கழக முன்னாள் மாணவர்கள்
இழான் பவுல் வீரப்பிள்ளை

thumb|right|200px|ழான்-பால் வீரபிள்ளை
**இழான் பவுல் வீரபிள்ளை** (*Jean-Paul Virapoullé*, பிறப்பு:மார்ச் 15, 1944) இரீயூனியன் பகுதியைச் சேர்ந்த அரசியல்வாதி. இவர் பிரான்சின் மேலவை உறுப்பினராக, இரீயூனியனின் பிரதிநிதி ஆனார். இவரது சகோதரர் லூயிஸ் வீரபிள்ளையும் அரசியல்வாதியாகிப், பின்னர் மேலவை உறுப்பினராகத் தேர்ந்தெடுக்கப்பட்டவர். இவர் பிரான்சில் வாழும் இந்தியத் தமிழ் வம்சாவழியைச் சேர்ந்தவர். இவருக்கு இந்திய அரசின் பிரவாசி பாரதீய சம்மான் விருது வழங்கப்பட்டது.

## அரசியல் வாழ்க்கை

இவர் 1983 ல் ரீயூனியன் பிராந்தியப் பேரவை நிலைநாட்டப்பட்டதில் இருந்து உறுப்பினராக உள்ளார், இவர் 1986 இலிருந்து 1997 வரை லா ரியூனியன் ஐந்தாவது மாவட்டத்தில் ஒரு உறுப்பினராக இருந்தார். இவர் 1972 முதல் 2008 வரை செயிண்ட் ஆண்ட்ரூவின் நகரமுதல்வராக இருந்தார்.

உள்ளூரில் தனது சொந்த அரசியல் இயக்கத்தின் தலைவராகி, 2001 ஆம் ஆண்டில் யு.டி. ரீயூனியன் மேலவை உறுப்பினராகத் தேர்ந்தெடுக்கப்பட்டுப், பின்னர் நாடாளுமன்றத்தில் உறுப்பினரானார்.

மார்ச் 16, 2008 இல் நடைபெற்ற நகராட்சி தேர்தலில், இரண்டாவது சுற்றில் எரிக் புருட்டு என்ற வேட்பாளரால் தோற்கடிக்கப்பட்டார்: தனது "ஒருமைப்பாட்டு பட்டியலில்" 41.7% வாக்கு மட்டுமே கொண்டுள்ளார். இவர் மகன் இழான் மாரி வீரபிள்ளை பொது அறிவுரையாளர் பதவியிலிருந்து அதே நாளில் விலகினார்.

இவர் தலைமையில் நடைபெற்ற இரண்டு பெரும் தேர்தல்களில், முக்கிய பிராந்தியத் தேர்தலில், அவரது எதிர்க்கட்சியினருக்கு எதிராக வெற்றி பெற்றதும் பிரபலமானவை.

பிரான்சு மேலவையில், இவர் அரசியலமைப்பு சட்டங்கள், சட்டம், உலகளாவிய வாக்குரிமை பற்றிய விதிகள், பொது நிர்வாகம், ஊடக ஆய்வுகள், புதிய தொழில்நுட்பங்கள் ஆகியவற்றுக்கான குழுக்களிலும், செனட் செயலாளர் துணைக் குழுவிலும் உறுப்பினராக இருந்தார்.

## சான்றுகள்

*இந்திய அமைச்சகம் வெளியிட்ட செய்தி 

பகுப்பு:பிரான்சியத் தமிழர்
பகுப்பு:பிரெஞ்சு அரசியல்வாதிகள்
பகுப்பு:1944 பிறப்புகள்
பகுப்பு:வாழும் மக்கள்
ஆல்பர்ட் ராமசாமி

படிமம்:ஆல்பர்ட் ராமசாமி-இரியூனியன்.jpg

**ஆல்பர்ட் ராமசாமி** (பிரெஞ்சு மொழி: Albert Ramasammy) நவம்பர் 13, 1923 இல் பிறந்தார். இவர் பிரான்சு நாட்டு அரசியல்வாதி ஆவார். இவர் ரீயூனியன் சோசலிச கட்சி சார்பாக செனட்டராகப் பணியாற்றினார். இவர் இரீயூனியன் தமிழர் ஆவார்.

## சொந்த வாழ்க்கை
இவர் இந்தியாவிலிருந்து ரீயூனியன் தீவிற்கு ஒப்பந்த தொழிலாளர்களாக வந்த ஒரு ஏழைக் குடும்பத்தைச் சேர்ந்தவர். இவர் சமயத்தால் இந்துவாயினும் கிறித்துவ சமயத்திலும் ஈடுபாடு கொண்டிருந்தார். பள்ளியில் படித்துக் கொண்டிருந்தபோது சக மாணவர்கள் இனவெறியால் தாக்கியதால் பள்ளிப்படிப்பை நிறுத்திக் கொண்டார். இவர் 1943 இல் மடகாசுக்கர் தீவிற்கு அனுப்பப்பட்டார். பின்னர் ஆசிரியர் தொழிலை செய்து வந்தார். 1963 ஆம் ஆண்டு இரீயூனியன் தீவில் ஒரு கல்விக்கூடத்தின் பேராசிரியர் ஆனார்.

## அரசியல் வாழ்க்கை
தொழில்ரீதியாகத் தலைமை ஆசிரியராக இருந்தாலும், ரீயூனியனில் பிராந்திய கவுன்சிலில் நுழைந்து பின்னர் செனட் சபைக்கு செப்டம்பர் 25, 1983 தேர்ந்தெடுக்கப்பட்டார். இந்தச் சபை அக்டோபர் 1, மட்டும் 1992 வரை நாடாளுமன்ற கூட்டத்தில் நடைபெற்றது.
இவர் உலகளாவிய வாக்குரிமை, விதிமுறை, பொது நிர்வாகத்தின் அரசியலமைப்பு சட்டங்கள், சட்டம் ஆகியவற்றுக்கான நிர்வாக குழுக்களில் உறுப்பினராய் இருந்தார்.
இவர் 2000 ஆண்டிற்கு பின் அரசியல் வாழ்க்கையிலிருந்து ஓய்வு பெற்றார். இவரது அணுகுமுறைகள் பலருக்கு பிடித்திருந்ததால், இத்தீவின் பிரபலமானவர்களில் ஒருவராகத் திகழ்கிறார்.

## மேலும் பார்க்க
*பிரான்சியத் தமிழர்

## சான்றுகள்

பகுப்பு:1923 பிறப்புகள்
பகுப்பு:பிரெஞ்சு அரசியல்வாதிகள்
பகுப்பு:பிரான்சியத் தமிழர்
பகுப்பு:2018 இறப்புகள்
கந்தியார்

**கந்தியார்** என்போர் சமண சமயத்தில் துறவு பூண்ட பெண்மணிகள். 

அந்தணர் மரபில் இளமையில் கணவனை இழந்த பெண்மணிகள் கைம்மைக் கோலம் பூண்டு வடமொழி தென்மொழிகளில் வல்லவராக விளங்கி, இறை வழிபாட்டிலும், இசை (பஜனை) பாடுவதிலும் ஈடுபாடு செலுத்தி வாழ்ந்து வருதல் உண்டு.அதுபோல வாழ்ந்த சமண மதப் பெண்மணிகள் கந்தியார் எனப்பட்டனர்.

சிலப்பதிகாரத்தில் வரும் கவுந்தி அடிகள் கந்தியாருள் ஒருவர். 

சீவக சிந்தாமணி நூலில் இடைச்செருகல் பாடல்களைக் 'கந்தியார் பாட்டு' எனக் குறிப்பிடுகின்றனர். இந்தக் கந்தியார் பாடல்களைப் 'புன்சொல்' எனக் குறிப்பிட்டு அவற்றைக் களைந்து பரிமேலழகர் உரை எழுதியதாக பரிபாடல் உரை சிறப்புப் பாயிரம் குறிப்பிடுகிறது. 

உதயண குமார காவியம் என்னும் நூல் செய்தவர் யார் எனத் தெரியவில்லை. இந்த நிலையில் இத்தகைய கந்தியார் ஒருவர் இந்த நூலைச் செய்திருக்கலாம் என மு. அருணாசலம் கருதுகிறார்.
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:சமணத் தமிழ் இலக்கியங்கள்
பகுப்பு:சமணம்
தைரிய முத்துச்சாமி

thumb|right|200px|தைரிய முத்துசாமி
**தைரிய முத்துச்சாமி** (*Thiery Moutousammy*) **லார்டு கொசிட்டி** (*Lord Kossity*) என்ற பெயரில் பிரபலமாக அறியப்படும் ஒரு சொல்லிசைக் கலைஞர். இவர் பிரெஞ்சு அண்டிலிசுவின் மர்தினிக்கு தீவைச் சேர்ந்தவர். தற்போது இவர் பிரான்சு தலைநகர் பாரீசில் வசித்து வருகிறார்.

## வாழ்க்கைக் குறிப்பு
பாரிசில் பிறந்த தைரிய முத்துசாமி தனது 11வது அகவையில் பெற்றோரின் பிறந்த இடமான கரிபியனில் உள்ள மர்தினிக்கிற்கு பெற்றோருடன் குடிபெயர்ந்தார். இவர் தனது இசைப்பயணத்தை 1990களில் தனது உறவினர் ஜெக்கில் என்பவரின் காண்ட்ராஸ்ட் இசைக்குழுவில் ஆரம்பித்தார். இதன் பின்னர் பல இசைத்தொகுப்புகளை வெளியிட்டுள்ளார். 1995 ஆம் ஆண்டில் மீண்டும் பாரீசிற்குக் குடிபெயர்ந்தார்.

## மேற்கோள்கள்

பகுப்பு:பிரான்சியத் தமிழர்
பகுப்பு:ராப் இசைக் கலைஞர்கள்
பகுப்பு:வாழும் மக்கள்
பகுப்பு:1972 பிறப்புகள்
பகழிக்கூத்தர்

**பகழிக்கூத்தர்** 15-ஆம் நூற்றாண்டில் வாழ்ந்த தமிழ்ப்புலவர். திருச்செந்தூர் முருகன் பிள்ளைத்தமிழ் என்னும் நூல் இயற்றிப் பெரும்புகழ் ஈட்டியவர். இவர் இயற்றிய மற்றொரு நூல் சிந்தாமணிச் சுருக்கம் ஆகும்.

இராமநாதபுரம் மாவட்டம் செம்பிநாட்டைச்  சேர்ந்த சன்னாசி என்னும் ஊரில் பிறந்தவர். தந்தை பெயர் தருப்பாதனர். இவர் அம்புகள்  செய்து தரும் கொல்லர். அந்தணர் எனவும் கருதுகின்றனர். புகலூர்  கோயில் ஐயனார்  பெயர் பகழிக்கூத்தர்.

வைணவராய் இருந்த இவர் முருகனைப் பற்றிப் பாடியது குறித்து ஒரு கதை கூறுவர். இவரது கனவில் முருகனடியார் ஒருவர் தோன்றி ஓலை ஒன்று தந்துசென்றார். விழித்துப் பார்க்கையில் உண்மையாகவே ஓலை இருந்தது. அதில் முருகனைப் பாடுமாறு எழுதியிருந்தது. பகழிக்கூத்தர் திருநீறு அணிந்தார். வைணவர் வெறுத்தனர். ஒருநாள் களவுபோன திருச்செந்தார் முருகன் மாலை பகழிக்கூத்தர் கழுத்தில் இருந்தது. இது முருகன் அருள் தந்த மாலை எனக் கருதி இவர் முருகன்மீது பாடலானார்.

## காலம்
பகழிக்கூத்தர் காலம் 15-ஆம் நூற்றாண்டு என்பது சில அகச்சான்றுகளால் நிறுவப்பட்டுள்ளது.
*’திண்டிமம்’ என்னும் பறையின் பெயரை அருணகிரி நாதரும் இவரும் பயன்படுத்தியுள்ளனர். இதனால் இருவர் காலமும் ஒன்று என்பது மு. ராகவையங்கார் கருத்து.
*விநாயகர் அகவல் பாடிய ஔவையாரை விநாயகர் கயிலைக்குத் தூக்கிவிட்ட கதையைப் பகழிக்கூத்தர் குறிப்பிடுகிறார். பின் வந்தவர் யாரும் குறிப்பிடாத கதை இது. எனவே இவர் காலம் இந்த ஔவையாரின் காலமாகிய 1350-ஐ ஒட்டிய காலம்.
*இவரது பாடலில் மேகாரம், மேக ஆரம் என்பது வானவில். வானவில் போலத் தோகை விரித்து ஆடுவது மயில் என்னும் மயிலைக் குறிக்கும் சொல் பல இடங்களில் வருகிறது.
*பவுரி என்னும் கூத்து ஆட்சிக்கு வந்த காலம் இவர் காலம். 
*திண்டிமம் என்னும் பறை ஆட்சிக்கு வந்த காலம்

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

## அடிக்குறிப்புகள்

பகுப்பு:நூலாசிரியர்கள்
பிரம்பு

**பிரம்பு** உலகெங்கும் வளரும் போவேசியே குடும்பத்தைச் சேர்ந்த நெகிழ்ச்சித்தன்மையான வன்தண்டைக் கொண்ட பல்லாண்டுத் தாவரமாகும். இது இரண்டு பேரினங்களைக் கொண்டது. பேரினம் அருண்டோ (Arundo) மத்திய தரைக்கடல் முதல் தூரக்கிழக்கு நாடுகளை தாயகமாகக் கொண்டவை. மற்றைய பேரினம் அருண்டினாரியா (Arundinaria)
thumb|left|225px|அருண்டா பேரினத்தைச் சேர்ந்த பிரம்பு தாவரம்

## பிரம்பின் பயன்கள்
thumb|right|பிரம்புக் கூடை
பிரம்பு அதன் தடிப்பு, உறுதி நெகிழ்ச்சித் தன்மை என்பவற்றுக்கு ஏற்ப வேறுபட்ட பயன்பாடுகளுக்கு பயன் படுத்தப்படுகின்றது. உறுதிமிக்க பிரம்பு ஊன்றுகோல், வீட்டுக் கூரை, கதிரை, புத்தக அலுமாரி, என்பன தயாரிக்கப் பயன்படுத்தப் படுகின்றன. வளையும் தன்மையான பிரம்பு தண்டனை வழங்கும் கோல் ஆகவும் பூச்சாடி முதலான அழகுப் பொருட்கள் தயாரிப்பதற்கும் பயன்படுத்தப்படுகின்றது.

## பிரம்பின் குறியீடுகள்

**சாதாரண பிரம்பு:** சாதாரண பிரம்பு கண்டிப்பான ஆசிரியரின் குறியீடாக பயன்படுத்தப்படுகின்றது.

**வெள்ளைப்பிரம்பு:** கட்புலக் குறைபாட்டின் குறியீடாகப் பயன்படுத்தப்படுகின்றது.

பகுப்பு:தாவர வகைகள்
ராசா பர்வைசு அசரஃப்

**ராசா பர்வைசு அசரஃப் ** (*Raja Pervez Ashraf*, உருது, பஞ்சாபி: ; பிறப்பு திசம்பர் 26, 1950) பாக்கித்தானின் அரசியல்வாதி. அந்நாட்டின் 17வது பிரதமராக சூன் 22, 2012 அன்று பொறுப்பேற்றுள்ளார்.  முந்தைய யூசஃப் ரசா கிலானியின் அமைச்சரவையில் மார்ச் 2008 முதல் பெப்ரவரி 2011 வரை நீர் மற்றும் மின்னாற்றல் அமைச்சராக பணியாற்றி உள்ளார்.  ராவல்பிண்டி மாவட்டத்திலிருந்து பாக்கித்தான் மக்கள் கட்சியின் மூத்த தலைவராக விளங்குகிறார்.

## மேற்கோள்கள்


## வெளி இணைப்புகள்
* 
* 
* 
* 

பகுப்பு:பாகிஸ்தான் அரசியல்வாதிகள்
பகுப்பு:1950 பிறப்புகள்
பகுப்பு:பாக்கித்தானின் பிரதமர்கள்
பகுப்பு:வாழும் மக்கள்
விம்பிள்டன், லண்டன்

**விம்பிள்டன்** இங்கிலாந்தின் லண்டனுக்குத் தென்மேற்கே உள்ள ஒரு மாவட்டமாகும். இங்கேயே கிராண்ட் ஸ்லாம் போட்டிகளில் ஒன்றான விம்பிள்டன் கோப்பை டென்னிஸ் போட்டிகள் நடத்தப்படுகின்றன. இப்பகுதி நகர்ப்புறம், கிராமப்புறம் என இரு பகுதிகளாகப் பிரிக்கப்பட்டுள்ளது. இரும்பு யுகத்தின்போது கட்டப்பட்டதாகக் கருதப்படும் குடியிருப்புகளும் இங்கே கண்டுபிடிக்கப்பட்டுள்ளன.

பகுப்பு:இங்கிலாந்தின் நகரங்கள்
தமிழில் சுருக்க நூல்கள்

அளவில் பெரிதாக அமைந்த நூல்களுக்குப் பின்னையோர் சுருக்க நூல்கள் எழுதினர். அவ்வாறு எழுதப்பட்ட சுருக்க நூல்கள்.
* சீவக சிந்தாமணி மூவாயிரத்துக்கு மேற்பட்ட பாடல்களைக் கொண்டது. பகழிக்கூத்தர் என்பவர் இதனைச் சுருக்கி 318 பாடல்களில் ஒரு நூல் செய்திருக்கிறார்.
* 7அம் நூற்றாண்டு நூல் பெருங்கதைக்கு 15ஆம் நூற்றாண்டுப் புலவர் கந்தியார் என்பவர் 369 பாடலில் ஒரு நூல் செய்யஃதுள்ளார்.
* பத்தாயிரம் பாடல்களைக் கொண்ட கந்த புராணத்தை 16ஆம் நூற்றாண்டில் வாழ்ந்த சம்பந்த சரணாலய முனிவர் என்பவர் ஓராயிரம் பாடலில் சுருக்கி ஒரு நூல் செய்துள்ளார். 

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:தமிழ் நூல்கள்
புதுக்குடியிருப்பு (முல்லைத்தீவு)

**புதுக்குடியிருப்பு** (*Puthukkudiyirippu*) இலங்கையின் வடக்கே, முல்லைத்தீவு மாவட்டத்தில் புதுக்குடியிருப்பு பிரதேச செயலாளர் பிரிவில் அமைந்துள்ள ஒரு நகரம்.

## வரலாறு
இங்கு பெரும்பாலான மக்கள் விவசாயிகளாகக் காணப்படுவதுடன் மீனவர்களும் குறிப்பிடத்தக்க விகிதத்தில் உள்ளனர். யாழ்ப்பாண மாவட்டத்தில் இருந்து மக்களின் பெரும் உட்புகுதல் அங்கு இருந்த போது, 1990 வரை. இரண்டு வார்டுகளில் சிறு அரசாங்க வைத்தியசாலை முல்லைத்தீவு மாவட்டத்தில் முக்கிய மருத்துவமனைகளில் ஒன்றாக மாறியது.

முல்லைத்தீவின் கீழ் அமைந்திருந்த இந்நகரம் பின்னர், ஒரு தனிப் பிரதேச வருவாய்ப் பிரிவு என அறிவிக்கப்பட்டது, அமிர்தலிங்கம் என்பவர் முதல் பிரதேச வருவாய்ப் பிரிவு அதிகாரியாகப் பணியாற்றினார். பின்னர் அது நிர்வாக சீர்திருத்தங்களைப் பெற்று பிரதேச செயலாளர் பிரிவு மாறியது.

முக்கியமாக விவசாய சமூகம் இருப்பது, வீடுகள் கட்டமைப்பு இப்போது மற்றும் 1960 இடையில் பற்றி தனிப்பட்ட இருந்தன. பொதுவாக வீடுகள் நான்கு தொகுதிகள் கொண்டிருந்தது. அரை சுவர்கள் ஒரு முக்கிய லவுஞ்ச், படுக்கையறை, ஒரு சமையலறை மற்றும் நெற்களஞ்சியம் பயன்படுத்தப்பட்டது எந்த ஒரு கதவை ஒரு மூடிய தொகுதி இருந்தது.

## பாடசாலைகள்
*சிறீ சுப்பிரமணிய வித்தியாலயம் (முந்தைய அது "சிலோன் திருச்சபை தமிழ் கலப்பு பள்ளி " என்று அறியப்பட்டது)
*புதுக்குடியிருப்பு மத்திய கல்லூரி (முன்னர் அது "புதுக்குடியிருப்பு மகாவித்தியாலயம்" என்று அறியப்பட்டது)
*றோமன் கத்தோலிக்க பள்ளி
*விக்கினேஷ்வரா வித்தியாலயம்

## கோவில்கள்

*சிறீ கந்தசுவாமி கோவில்
*உலகளந்த விநாயகர் கோவில்
*சிவநகர் சிவன் கோவில்
*சிறீ முத்துமாரியம்மன் கோவில்
*காட்டாமணக்கு விநாயகர் கோவில்
*சிறீ துர்க்கை அம்மன் கோவில்
*அரசடிப்பிள்ளையார் கோவில்
*ஸ்ரீ மஹாவிஷ்ணு கோவில்

## இவற்றையும் பார்க்க
*புதுக்குடியிருப்பு (மட்டக்களப்பு)
*புதுக்குடியிருப்பு பிரதேச செயலாளர் பிரிவு
*பெப்ரவரி 2009, புதுக்குடியிருப்பு ஊடறுப்புத் தாக்குதல்
*புதுக்குடியிருப்புப் போர்
*அருட்தந்தை ஜிம் பிறவுண் காணாமல் போனமை, 2006

பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
பகுப்பு:இலங்கையின் புவியியல்
புதுக்குடியிருப்பு மத்திய கல்லூரி

**புதுக்குடியிருப்பு மத்திய கல்லூரி** இலங்கையின் வடக்கே முல்லைத்தீவு மாவட்டத்தின் வன்னித் தொகுதியில் புதுக்குடியிருப்பு என்னும் பிரதேசத்தின் பழமையானதொரு பாடசாலை ஆகும்.

## பாடசாலை வரலாறு
புதுக்குடியிருப்பு வாழ் மக்களின் உதவியுடன் சைவ வித்திய விருத்தி சங்கத்தினால் அன்றைய காலப்பகுதியில் இந்தப் பாடசாலை நிறுவப்பட்டது. அன்று அதன் பெயர் சிறி சுப்பிரமணிய வித்தியாசாலை. இப்பாடசாலையின் முதல் தலைமை ஆசிரியராக விளங்கியவர் மு. நேசரத்தினம் என்பவர். அப்போது ஆண்டு ஒன்று தொடக்கம் பத்து வரையிலான வகுப்புகளே இருந்தன. அவரைத் தொடர்ந்து நமசிவாயம், சின்னத்துரை ஆகியோர் அதிபர்களாகப் பணியாற்றினர். சின்னத்துரையின் காலத்தில் முதன் முதலில் கல்லால் அமைக்கப்பட்ட கட்டடம் அமைக்கப்பட்டது. இவரைத் தொடர்ந்து தங்கராசா என்பவர் அதிபராகப் பணியேற்றார். இவரின் காலத்தில் மகாவித்தியாலமாக தரமுயர்த்தப்பட்டது. அதன் பின் பணியாற்றிய கு. வி. செல்லத்துரையின் முயற்சியால் புதிய அறிவியல் ஆய்வுகூடமும் புதிய கட்டிடங்களும் உருவாக்கப்பட்டன. இவருக்கு பின் வேலுப்பிள்ளை, அரியரத்தினம் ஆகியோர் அதிபர்களாக கடமையாற்றினர்கள்.

## வளர்ச்சி
1966ம் ஆண்டு உயர்தர பரீட்சை எழுதிய மரியாம்பிள்ளை என்ற மாணவர், கலைப்பிரிவில் சித்தியடைந்து முதல் முதலாக பல்கலைக்கழகத்திற்குத் தெரிவாகி கல்லூரிக்குப் பெருமை சேர்த்தார். 1974 கல்லூரியின் அதிபர் பொறுப்பை ஏ. கே மகாலிங்கம் பெற்றார். இவருடைய காலத்தில் விஞ்ஞானப் பிரிவு இணைக்கப்பட்டது. இவரின் காலத்தில்தான் மருத்துவம், வர்த்தகத் துறைகளில் மாணவர்கள் பல்கலைக்கழகத்திற்கு அனுமதி பெற்றனர்.

இதன் பின் கல்லூரி கொத்தணிப் பாடசாலையாக தரமுயர்த்தப்பட்டு அதன் அதிபராக ச. நாகரத்தினம் பொறுப்பெடுத்து கொண்டார். இவரின் பின் கல்லூரியின் அதிபராக பி.கே சிவலிங்கம் பொறுப்பெடுத்து கொண்டார். இவர் கல்வி மட்டும் இல்லாமல் துறைசார்ந்த ஏனைய அம்சங்களையும் மாணவர்களுக்கு அறிமுகப்படுத்தினார். அத்தோடு மத்திய கல்லூரியாகவும் தரமுயர்த்தப்பட்டது. ஈழப்போரின் போது வவுனியாவில் காமினி ஒருங்கிணைக்கப்பட்ட பாடசாலையாக இயங்கி வந்தது. போரின் போது முற்றாக சேதமடைந்த இக்கல்லூரியில் புலம்பெயர் பழைய மாணவர்களும் சமூகமும் இணைந்து கல்லூரிக்குப் பொன்விழா மண்டபம், நூலகம், ஆய்வுகூடம், மாடிக் கட்டிடம் ஆகியன அமைக்கப்பட்டன. இப்பாடசாலை இப்போது தன்னுடைய சொந்த இடத்தில் இயங்கி வருகிறது. இப்போது கல்லூரியின் அதிபராக சி. சுப்ரமணியேசுவரன் இருந்து வருகின்றார்.

## அதிபர்கள்

*திரு.மு.நேசரத்தினம்
*திரு.நமசிவய
*திரு.சின்னத்துரை
*திரு.தங்கராசா
*திரு.கு.வி.செல்லத்துரை
*திரு.அ.க.மகாலிங்கம்
*திரு.ச.நாகரத்தினம்
*திரு.பொ.க.சிவலிங்கம்
*திரு.சி.சுப்பிரமனியேஸ்வரன்
*திரு.சி.ரவீந்திரராசா
*திரு.சி.நேவிட் ஜீவராசா

## மேற்கோள்கள்

பகுப்பு:முல்லைத்தீவு மாவட்ட பாடசாலைகள்
ஐஎன்எஸ் விக்ரமாதித்யா

**ஐஎன்எஸ் விக்ரமாதித்யா**  (சமஸ்கிருதம்: विक्रमादित्य, Vikramāditya, "Brave as the Sun") ஆனது முன்னாள் சோவியத் ஒன்றியத்தின் வானூர்தி தாங்கிக் கப்பலான அட்மிரல் கோர்ஷ்கோவ் கப்பலின் புதிய பெயராகும்.  இது இந்தியாவால் இந்தியக் கடற்படைக்காக வாங்கப்பட்டுள்ளது,15 ஆண்டுக்குப் பிறகு விக்ரமாதித்யா முழுமையாக கட்டி முடிக்கப்பட்டுள்ளது. ரஷ்யாவில் நடைபெறும் விழாவில், இக்கப்பல் இந்திய கடற்படையில் சேர்க்கப்படுகிறது.

விக்ரமாதித்யா 1978-1982ல் கருங்கடல் கப்பல் கட்டும் தளம், மிகொளைவ், உக்ரைனில் கட்டப்பட்ட கிவ் வகுப்பு வானூர்தித் தாங்கிக் கப்பலின் மாறுதல் செய்யப்பட்ட கப்பல் ஆகும். இந்தக் கப்பல் தற்போது உருசியாவின் செவ்மாஷ் கப்பல் கட்டும் தளத்தில் பெருமளவில் மேம்படுத்தப்பட்டுள்ளது. இது ரூ.14,483 கோடியில் உருவாக்கப்பட்டுள்ளது.

## ஐஎன்எஸ் விக்ரமாதித்யா சிறப்பு
*கப்பலின் மொத்த எடை 44,500 டன்கள். 
* நீளம் - 284 மீட்டர்
* உயரம் - 60 மீட்டர் 
* நீர்மூழ்கிக் கப்பல்களை தேடிச் சென்று தாக்கி அழிக்கக் கூடிய  ஏவுகணைகள் 28
* 20க்கும் மேற்பட்ட மிக்-29 கே ரக விமானங்களை தாக்கி செல்லும் திறன் 
* கண்காணிப்பை மேற்கொள்வதற்கு உதவியாக 10 ஹெலிகாப்டர்களை சுமந்துச் செல்லும்.
* போர்க் கப்பல்களை தாக்கி அழிக்கக் கூடிய ஏவுகணைகள்
* இந்தக் கப்பலால், தன்னை சுற்றியுள்ள 700 கடல் மைல்கள் தொலைவுக்கு கண்காணிப்புப் பணியில் ஈடுபட முடியும். 
* 1,600-க்கும் மேற்பட்ட பணியாளர்களை கொண்டு இயங்கும் 
* ஒரே சமயத்தில் 7,000 முதல் 13,000 கடல் மைல்கள் பயணம் செய்து கண்காணிப்புப் பணியில் ஈடுபட முடியும்
*Vikramaditya is being delivered without any air defence capability, as it is devoid of any surface-to-air missile or close-in weapon systems, which would be retrofitted later.

## இந்திய கடற்படைக்கு அர்ப்பணிப்பு
ஐஎன்எஸ் விக்ரமாதித்யா போர்க்கப்பலை ஜூன் 13 2014 அன்று இந்தியபிரதமர் நரேந்திர மோடி இந்திய கடற்படைக்கு முறைப்படி அர்ப்பணித்தார்.

## இதனையும் காண்க
*ஐ. என். எசு. அரிகந்த்
*ஐ.என்.எஸ். காமோர்த்தா
*ஐ.என்.எஸ். சுனைனா
*ஐ.என்.எஸ். தரங்கிணி
*ஐ.என்.எஸ்.சக்ரா
*ஐஎன்எஸ் கொச்சி
*ஐஎன்எஸ் சக்ரா 2
*ஐஎன்எஸ் சரயு (பி57)
*ஐஎன்எஸ் சென்னை
*ஐஎன்எஸ் ரன்வீர் (டி54)
*ஐஎன்எஸ் ராணா (டி52)
*ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
*எச். எம். எஸ் பஞ்சாபி
*ராஜபுதன வகுப்பு அழிகலன்

## மேற்கோள்கள்

பகுப்பு:இந்திய போர்க் கப்பல்கள்
மூன்றாம் நந்திவர்மன்

**மூன்றாம் நந்திவர்மன்** (*Nandivarman III*) என்பவர் பல்லவ மன்னர்களுள் ஒருவர். இவரது ஆட்சிகாலம் 825-850. இவர் பல்லவ மன்னன் இரண்டாம் நந்திவர்மனின் பேரனும் தந்திவர்மனின் மகனுமாவார். இவருக்கு இரு மனைவியர்கள் மற்றும் இரு மகன்கள். பல்லவப் பேரரசை இரு பகுதிகளாகப் பிரித்து தென் பகுதியை நிருபதுங்கவர்மனுக்கும், வட பகுதியை கம்பவர்மனுக்கும் (பழுவேட்டரையரின் புதல்வி கண்டன் மாறம்பாவையரின் மகன்) கொடுத்தார்.

## ஆட்சி
மூன்றாம் நந்திவர்மன் காலத்தில் பல்லவர்களின் ஆட்சி வலுப்பெற்றது. தனது தந்தையின் காலத்தில் வீழ்ச்சியடைந்திருந்த பல்லவர்கள் ஆட்சியை இவர் மீண்டும் வலுப்படுத்தினார். இராஷ்டிரகூடர்களுடன் கங்கர்களுடனும் கூட்டணி அமைத்துக் கொண்டு பாண்டியர்களை காஞ்சிக்கருகில் உள்ள *தெள்ளாறு* என்னுமிடத்தில் தோற்கடித்தார். பின்வாங்கி ஓடிய பாண்டியப் படைகளை வைகையாறு வரை விரட்டிச் சென்றார். ஆனால் பின்பு பாண்டிய மன்னன் சீவல்லபன் பல்லவர்களால் கைப்பற்றப்பட்டப் பகுதிகளில் பெரும்பாலானவற்றை மீட்டதோடு மட்டுமல்லாது பல்லவர்களைக் கும்பகோணத்தில் தோற்கடிக்கவும் செய்தார்.

இம்மன்னரின் கப்பற்படை மிகவும் வலிமைமிக்கதாக இருந்துள்ளது. இவர் கடல்கடந்து சயாம் மற்றும் மலாயா நாடுகளுடன் வணிகத் தொடர்பு கொண்டிருந்ததாக அறியப்படுகிறது.

## சமயம்
மூன்றாம் நந்திவர்மன் சைவ சமயத்தை சார்ந்தவராக இருந்தார்.

நந்திக் கலம்பகம் இம்மன்னரை பற்றியது; இவன் போர்ச் செயல்களையும் நகரங்களையும் பிறவற்றையும் விளக்கமாகக் குறிப்பது. இவ்வரசன் 'பல்லவர் கோன்', மல்லை வேந்தன். மயிலை காவலன், காவிரிவளநாடன், எனப் பலபடப் பாராட்டப் பெற்றுள்ளார். இவர் தமிழ்ப் புலவர்களை ஆதரித்தவர் என்று செய்யுள் 104, 107 கூறுகின்றன.

## மேற்கோள்கள்

பகுப்பு:பல்லவ அரசர்கள்
பகுப்பு:தென்னிந்திய வரலாறு
பகுப்பு:இந்திய அரசர்கள்
சாண்ட்பாங்சு மாகாணப் பூங்கா

thumb|சாண்ட்பாங்சு மாகாணப் பூங்கா
**சாண்ட்பாங்சு மாகாணப் பூங்கா** (Sandbanks Provincial Park) அல்லது மணற்கரை மாகாணப் பூங்கா என்பது ஒன்ராறியோ ஏரிக் கரையில் அமைந்துள்ள ஒரு பூங்கா ஆகும். இது பிக்டன் ஒன்ராறியோவில் பிரின்சு எட்வேர்ட் கவுண்டி என்னும் ஊரில் அமைந்துள்ளது. மிக அழகான மணல் மேடுகளுக்காகவும் நீண்ட நீலக் கடற்கரைக்காகவும் புகழ்பெற்றது. உலகின் மிகப் பெரிய நன்னீர் மணல் வழியிடை (sand bar) மற்றும் மணல் மேட்டுத் தொகுதிகள் இங்கேயே உள்ளன.

இந்தப் பூங்காவை ஒன்ராறியோ மாகாண அரசு நிர்வாகிக்கிறது. நீந்துதல், படகோட்டுதல், மகிழ்வுலாவுதல், முகாமிடல் எனப் பல்வேறு பொழுதுபோக்குச் செயற்பாடுகளுக்கென தனித் தனியாக இடங்கள் ஒதுக்கப்பட்டுள்ளன. இந்தப் பூங்காவை நூறாயிரக்கணக்கான சுற்றாலாப் பயணிகள் ஆண்டுதோன்றும் பயன்படுத்துகின்றனர்.

## வெளி இணைப்புகள்
* Official (Government) Website
* Friends of Sandbanks Provincial Park 
* Virtual Tour of Sandbanks Provincial Park 

பகுப்பு:ஒன்ராறியோப் பூங்காக்கள்
பகுப்பு:ஒன்ராறியோக் கடற்கரைகள்
வசாகா கடற்கரை, ஒன்ராறியோ

**வசாகா கடற்கரை** (Wasaga Beach) என்பது சிம்கோ கவுன்ரி, ஒன்ராறியோ, கனடாவில் அமைந்துள்ள ஒரு சிறு நகரம் ஆகும். இங்கேயே உலகின் மிக நீண்ட நன்னீர் கடற்கரை உள்ளது. இது 14 கி.மீ நீளமான வெள்ளை மணல்மிகு கடற்கரை. கோடைகாலத்தில் மக்கள் விரும்பிச் செல்லும் ஒரு சுற்றுலா இடம் ஆகும். ரொறன்ரோவில் இருந்து சுமார் 2 மணி நேரத்தில் இங்கு செல்லலாம். 

## வெளி இணைப்புகள்
* Town of Wasaga Beach
* Wasaga.com 

பகுப்பு:ஒன்ராறியோக் கடற்கரைகள்
பாக்கித்தான் பிரதமர்

**பாக்கித்தான் பிரதமர்** ( *Wazir-e-Azam* literally *"பிரதம மந்திரி"*), என்பவர் பாக்கித்தானின் அரசுத் தலைவராகவும் நாட்டின் தலைவராகவும் (Chief Executive) விளங்குகிறார்." பாக்கித்தானின் யாப்பின் படி, பாக்கித்தான் நாடாளுமன்ற மக்களாட்சியையும், அதற்குத் தலைமை நிர்வாகியாகவும் அரசின் தலைவராக பிரதமரைக் கொண்டுள்ளது.

பிரதமராக இருந்த யூசுப் ராசா கிலானி உச்சநீதிமன்றத்தால் சூன் 19, 2012ல் பதவிநீக்கம் செய்யப்பட்டு அப்பதவி காலியானதை அடுத்து பாக்கித்தான் மக்கள் கட்சியைச் சேர்ந்த ராஜா பர்வேசு அஷ்ரப் சூன் 22, 2012ல் பிரதமராக பதவியேற்றுக்கொண்டார். இந்நாட்டின் முதல் பிரதமர் லியாகத் அலி கான் ஆவார்.

## மேற்கோள்கள்
அலெக்சாந்திரியா நகர சிரில்

**அலெக்சாந்திரியா நகரின் புனித சிரில்** (கி.பி.376-444), புனித அத்தனாசியுசுக்குப் பின் அலெக்சாந்திரியா நகரத்தின் ஆயரானார். இவரின் பதவி ஏற்பின்போது உரோமைப் பேரரசில் இந்நகரம் மிகுந்த செல்வாக்கு பெற்றிருந்தது. இவரின் எழுத்துகள் 5, 6 ஆம் நூற்றாண்டுகளில் கிறிஸ்தியலில் ஏற்பட்ட சிக்கல்கள் பலவற்றை தீர்க்க உதவியது.

கிபி 431இல் கூடிய எபேசு பொதுச்சங்கத்தில் இவர் முக்கியப் பங்கு வகித்தார். இச்சங்கமே கிறிஸ்து இறைத் தன்மையும் மனிதத் தன்மையும் கொண்ட ஓரே ஆள் எனவும் மரியா கடவுளும் மனிதருமான இயேசுவைப் பெற்றெடுத்ததால் *கடவுளின் தாய்* ஆவார் எனவும் அறிக்கையிட்டது. இயேசுவில் கடவுள் என்றும் மனிதர் என்றும் இரு "ஆள்கள்" உண்டு என்னும் நெஸ்தோரியன் என்னும் ஆயரின் கொள்கை கண்டனம் செய்யப்பட்டது. இதன் விளைவாக நெஸ்தோரியன் தனது ஆயர் பதவியை இழந்தார். இச்சங்கத்தில் இவர் ஆற்றிய பணிகளால், கிறித்தவர்களிடையே இவருக்கு *திருச்சபையின் தூண்* எனவும், *திருச்சபைத் தந்தையர்களின் முத்திரை* எனவும் பெயர் வழங்கப்படலாயிற்று.

புனித சிரில், திருச்சபைத் தந்தையர்களில் ஒருவராகவும், திருச்சபையின் மறைவல்லுநர்களுல் ஒருவராகவும் கருதப்படுகின்றார்.

இவரின் முன் கோபம், இவரின் எதிரிகள் இவரை சாட காரணமாயிருந்தது. உரோமைப் பேரரசன் இரண்டாம் தியோட்டோசியுஸ், இவரை விவிலியத்தில் வரும் பாரவோன் மன்னனைப்போல தலை கணம் பிடித்தவர் என சாடினான்.

எதிர்-திருத்தந்தை நோவேடியனின் ஆதரவாளர்களையும், யூதர்களையும் அலெக்சாந்திரியா நகரில் இருந்து வெளியேற்றியதில் இவருக்கு பங்கு உண்டு எனவும் கூறுவர். ஆனால் இக்கூற்றுக்கு தகுந்த சான்று இல்லாததால் இதில் வரலாற்று ஆசிரியர்களிடையே ஒத்த கருத்து இல்லை.

## மேற்கோள்கள்


## உசாத்துணை
*Artemi, Eirini , « The mystery of the incarnation into dialogues “de incarnatione Unigenitii” and “Quod unus sit Christus” of St. Cyril of Alexandria », Ecclesiastic Faros of Alexandria, ΟΕ (2004), 145-277.
*Artemi, Eirini , « St Cyril of Alexandria and his relations with the ruler Orestes and the philosopher Hypatia », Ecclesiastic Faros of Alexandria, τ. ΟΗ (2007), 7-15.
*Artemi, Eirini , « The one entity of the Word Incarnate. α). Apollinarius' explanation, β)Cyril's explanation », Ecclesiastic Faros of Alexandria, τ. ΟΔ (2003), 293–304.
*Artemi, Eirini , The historical inaccurancies of the film Agora about the murder of Hypatia, Orthodox Press, τεύχ. 1819 (2010), 7.
*Artemi, Eirini , The use of the ancient Greek texts in Cyril's works, Poreia martyrias, 2010, 114-125
*Artemi, Eirini, The rejection of the term Theotokos by Nestorius Constantinople more and his refutation by Cyril of Alexandria, http://independent.academia.edu/EIRINIARTEMINationalandCapodistrianUniversityofAthens/Papers/1721697/The_rejection_of_the_term_Theotokos_by_Nestorius_Constantinople
*Artemi, Eirini, Свт. Кирилл Александрийский и его отношения с епархом Орестом и философом Ипатией,http://independent.academia.edu/EIRINIARTEMINationalandCapodistrianUniversityofAthens/Papers/1757520/_._

பகுப்பு:கத்தோலிக்க இறையியலாளர்கள்
பகுப்பு:கத்தோலிக்க மறைவல்லுநர்கள்
பகுப்பு:திருச்சபைத் தந்தையர்கள்
பகுப்பு:444 இறப்புகள்
பகுப்பு:376 பிறப்புகள்
பகுப்பு:கிறித்தவப் புனிதர்கள்
மெனோரா

**மெனோரா** () என்பது ஏழு கிளைகள் கொண்ட தங்கத்தினாலான ஒரு விளக்குத் தண்டு என வேதாகமம் கூறுகின்றது. இது மோசேயினால் காட்டுப்பகுதியில் அமைக்கப்பட்ட திருக்கூடாரத்திலும், பின்பு எருசலேம் திருக்கோயிலிலும் வைக்கப்பட்டிருந்தது. ஒவ்வொரு நாளும் அந்த விளக்கில் ஒளியேற்ற தூய புதிய ஆலிவ் எண்ணெய் எரிக்கப்பட்டது. பண்டைய காலந்தொட்டு மெனோரா யூதத்தின் அடையாளமாக இருந்து வந்தது. தற்போது இசுரேலின் சின்னமாக இருக்கிறது.

## உருவாக்கம்
மெனோரா, ஒரு அடிப்பாகத்தையும் ஆறு கிளைகள் கொண்ட ஒரு தண்டையும் கொண்டு கெட்டியான தங்கத்தினால் உருவாக்கப்பட்டது. ஆறு கிளைகளும்  நடுத் தண்டின் உயரத்திற்கேற்ப வளைந்து காணப்படும். ஆகவே, ஏழு விளக்குகளின் உச்சிகளும் சம ஒழுங்கில் காணப்படும்.

கடவுள் மோசேக்கு மெனோராவின் வடிவத்தை வெளிப்படுத்தி அதன் உருவாக்கம் பற்றி கூறியதாக பின்வருமாறு வேதாகமத்தில் அல்லது தோராவில் காணப்படுகிறது. (விடுதலைப்பணயம்/யாத்திரையாகமம் 25:31-40):


31 பசும்பொன்னினால் ஒரு குத்துவிளக்கையும் உண்டாக்குவாயாக; அது பொன்னினால் அடிப்புவேலையாய் செய்யப்படவேண்டும்; அதின் தண்டும் கிளைகளும் மொக்குகளும் பழங்களும் பூக்களும் பொன்னினால் செய்யப்படவேண்டும்.
32 ஆறு கிளைகள் அதின் பக்கங்களில் விடவேண்டும்; குத்துவிளக்கின் மூன்று கிளைகள் அதன் ஒரு பக்கத்திலும், குத்துவிளக்கின் மூன்று கிளைகள் அதன் மறுபக்கத்திலும் விடவேண்டும்.
33 ஒவ்வொரு கிளையியும் வாதுமைக் கொட்டைக்கு ஒப்பான மூன்று மொக்குகளும், ஒரு பழமும், ஒரு பூவும் இருப்பதாக; குத்துவிளக்கிலிருந்து புறப்படும் ஆறு கிளைகளிலும் அப்படியே இருக்கவேண்டும்.
34 விளக்குத்தண்டிலோ, வாதுமைக் கொட்டைக்கு ஒப்பான நாலு மொக்குகளும், பழங்களும், பூக்களும் இருப்பதாக.
35 அதிலிருந்து புறப்படும் இரண்டு கிளைகளின்கீழ் ஒரு பழமும், வேறு இரண்டு கிளைகளின்கீழ் ஒரு பழமும், மற்ற இரண்டு கிளைகளின்கீழ் ஒரு பழமும் இருப்பதாக; விளக்குத்தண்டிலிருந்து புறப்படும் ஆறு கிளைகளுக்கும் அப்படியே இருக்கவேண்டும்.
36 அவைகளின் பழங்களும் அவைகளின் கிளைகளும் பொன்னினால் உண்டானவைகளாயிருப்பதாக; அவையெல்லாம் தகடாய் அடித்த பசும்பொன்னால் செய்யப்பட்ட ஒரே வேலையாயிருக்கவேண்டும்.
37 அதில் ஏழு அகல்களைச் செய்வாயாக; அதற்கு நேரெதிராய் எரியும்படிக்கு அவைகள் ஏற்றப்படக்கடவது.
38 அதன் கத்தரிகளும் சாம்பல் பாத்திரங்களும் பசும்பொன்னினால் செய்யப்படுவதாக.
39 அதையும் அதற்குரிய பணிமுட்டுகள் யாவையும் ஒரு தாலந்து பசும்பொன்னினால் பண்ணவேண்டும்.
40 மலையிலே உனக்குக் காண்பிக்கப்பட்ட மாதிரியின்படியே அவைகளைச் செய்ய எச்சரிக்கையாயிரு.


## இவற்றையும் பார்க்க
*ஹனுக்கா
*தாவீதின் நட்சத்திரம்

## உசாத்துணை

## கூடுதல் வாசிப்பு
*Rachel Hachlili, *The Menorah, the Ancient Seven-armed Candelabrum: Origin, Form, and Significance* (Leiden, Brill, 2001). 

## வெளி இணைப்பு

*JewishEncyclopedia.com: Candlestick - By Emil G. Hirsch, Wilhelm Nowack
*JewishEncyclopedia.com: Arch of Titus - By Morris Jastrow Jr., Immanuel Benzinger
*JewishEncyclopedia.com: Menorah - By Cyrus Adler, Judah David Eisenstein

பகுப்பு:திரு உறைவிடமும் எருசலேம் கோவில்களும்
பகுப்பு:யூதக் குறியீடுகள்
ராஜேஷ் கன்னா

**ராஜேஷ் கன்னா ** ( *Rajesh Khanna*, பிறப்பு **ஜதின் கன்னா**, திசம்பர் 29, 1942 - சூலை 18,2012)  ஓர் இந்தித் திரைப்பட நடிகர், இந்தித் திரைப்படத் தயாரிப்பாளர் மற்றும் காங்கிரசு அரசியல்வாதி.

1966ஆம் ஆண்டு ஆக்ரி கத் என்ற திரைப்படம் மூலம் அறிமுகமான ராஜேஷ் கன்னா 1969ஆம் ஆண்டு வெளியான ஆராதனா திரைப்படம் மூலம் பிரபலமானார். இதுவரை 163 இந்தித் திரைப்படங்களில் நடித்துள்ளார்; இவற்றில் 22 திரைப்படங்களில் இரண்டு நாயகர்களி்ல் ஒருவராக நடித்துள்ளார். மூன்று முறை பிலிம்பேர் விருதுகள் வென்றுள்ள இவரது பெயர் பதினான்கு முறை இந்த விருதுக்கு பரிந்துரைக்கப்பட்டுள்ளது. பிலிம்பேர் வாழ்நாள் சாதனை விருது இவருக்கு 2005இல் வழங்கப்பட்டது. மிகக் குறுகிய காலத்தில் வெற்றிப்படங்களை  அடுத்தடுத்து கொடுத்து புகழேணியின் உச்சக்கட்டத்திற்கு சென்ற இவரே இந்தித் திரைப்படத்துறையின் முதல் *சூப்பர் ஸ்டார்* என அறியப்படுகிறார். இவரது குறிப்பிடத்தக்க திரைப்படங்களாக  ஆராதனா, அமர்பிரேம், ஆனந்த், கத்தி பதங், ராஸ், பகாரோங் கே சப்னே, இத்தெஃபாக்,  சச்சா ஜூதா, ராஜா ராணி, பவார்ச்சி ஆகியன அமைந்தன.

## அரசியல் மற்றும் வணிக பணிவாழ்வு
ராஜேஷ் கன்னா இந்திய தேசிய காங்கிரசு கட்சியின் சார்பில் 1992இல் நடந்த இடைத்தேர்தலில் புது தில்லி மக்களவைத் தொகுதியில் போட்டியிட்டு வெற்றி பெற்றார். தொடர்ந்து 1996ஆம் ஆண்டு பொதுத்தேர்தலிலும் அதே தொகுதியில் போட்டியிட்டு தக்க வைத்துக் கொண்டார். தொடர்ந்து தனது இறுதிக்காலம்வரை காங்கிரசின் அரசியல் செயல்பாட்டில் பங்கெடுத்து வந்தார்.

கன்னாவும் அவரது வெளிநாட்டு நண்பர்களும் சீரடியில் பக்தர்கள் தங்கி வழிபட தங்குவிடுதிகளைக் கட்டத் திட்டமிட்டனர்.

## உடல்நலம்
ஜூன், 2012இல் கன்னாவின் உடல்நலம் மோசமடைந்துள்ளதாக செய்திகள் வெளியாயின.
  2012  ஜூன் 23 அன்று சில உடல்நலக்கேடுகளுக்காக மும்பையிலுள்ள லீலாவதி மருத்துவமனையில் சேர்க்கப்பட்டு வீடு திரும்பிய கன்னா மறுநாள், ஜூலை 18, 2012 அன்று சிகிட்சை பலனின்றி காலமானார்.

## மேற்கோள்கள்

## வெளியிணைப்புகள்
* 

பகுப்பு:இந்தியத் திரைப்பட நடிகர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1942 பிறப்புகள்
பகுப்பு:2012 இறப்புகள்
பகுப்பு:சிறந்த நடிகருக்கான பிலிம்பேர் விருது பெற்றவர்கள்
பகுப்பு:இந்திய நடிகர்-அரசியல்வாதிகள்
பகுப்பு:இந்தித் திரைப்பட நடிகர்கள்
பகுப்பு:இந்திய இந்துக்கள்
பகுப்பு:இந்திய அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பாலாம்பிகை நடராசா

**பாலாம்பிகை நடராசா** (இறப்பு: மே 24, 2012 இலங்கை வானொலி எழுத்தாளரும் இசைக்கலைஞரும் ஆவார்.

## வாழ்க்கைச் சுருக்கம்
பாலாம்பிகை இலங்கையின் கிழக்கு மாகாணத்தில் மட்டக்களப்பில் பிறந்தவர். மதுரை சீதாராம் என்பவரைக் குருவாகக் கொன்டு வீணையும் வாய்ப்பாட்டையும் முறையாகக் கற்றவர். இவரின் கணவர் செல்லப்பா நடராசா பிரதமர் பணிமனையில் இலங்கை நிருவாக சேவை அலுவலராகப் பணியாற்றியவர்.

## நாடகங்கள் எழுதல்
தனது இசை அறிவைப் பயன்படுத்தி இலங்கை வானொலியில் பல இசை நாடகங்களை எழுதினார். சினோவைட் கதையை *வெண்பனியாளும் ஏழு குள்ளர்களும்* என்ற தலைப்பில் நாட்டிய நாடகமாக எழுதினார். இந்த நாடகம் மேடை நாடகமாகவும் பல இடங்களில் மேடையேறியது. இலங்கை வானொலியில் வில்லிப்பாட்டு, இசைச்சித்திரம், அறநெறி, உரைச்சித்திரம் எனப் பல நிகழ்ச்சிகளில் பங்கேற்றுள்ளார்.

டொக்டர் ரஞ்சிதம் என்ற துப்பறியும் நாடகத்தை கிருஷ்ணர் என்ற புனைப்பெயரில் எழுதினார். பல நாட்டிய ஆசிரியர்களுக்கு நாட்டிய நாடகங்களை எழுதிக் கொடுத்துள்ளார். இவர் எழுதிய வானொலி நாடகங்களின் தொகுப்பு நூலாகவும் வெளியிடப்பட்டது.

## தொலைக்காட்சியில்
இலங்கைத் தொலைக்காட்சியில் இவர் எழுதி இயக்கிய மீராப்பிரபு என்ற என்ற நாடகம் 1984 ஆம் ஆண்டில் ஒளிபரப்பானது.

## பெற்ற பட்டங்கள்
*சங்கீதஜோதி ரத்னா (ரிசிகேஸ் சிவானந்த சரஸ்வதி)
*வீணாகான வித்தகி (இலங்கை பிரதேச அபிவிருத்தி அமைச்சு)
*கலாஜோதி (இந்து கலாசார திணைக்களம், 1994)
*சாயி கான கலா பூஷ்ண சரஸ்வதி (கொழும்பு சத்திய சாயி நிலையம்)

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:மட்டக்களப்பு மாவட்ட நபர்கள்
பகுப்பு:2012 இறப்புகள்
பகுப்பு:ஈழத்துக் கலைஞர்கள்
பகுப்பு:ஈழத்து வானொலிக் கலைஞர்கள்
பகுப்பு:ஈழத்து நாடகாசிரியர்கள்
பகுப்பு:தமிழ் வானொலி நாடகக் கலைஞர்கள்
பகுப்பு:இலங்கை வீணை இசைக்கலைஞர்கள்
பகுப்பு:ஈழத்துக் கருநாடக இசைக் கலைஞர்கள்
பகுப்பு:இலங்கைத் தமிழ்ப் பெண் எழுத்தாளர்கள்
இயேசு (பெயர்)

**இயேசு**  என்று தமிழில் பாவிக்கப்படும் பெயர்ச்சொல்லானது, கிரேக்கப் பெயரான *செசேஸ்* (Ἰησοῦς: *Iēsous*) என்பதன் இலத்தீன் வடிவமும் ஆங்கில மொழியில் *"Jesus"* () எனவும் பாவிக்கப்படுகிறது. இது எபிரேய **யேசுவா** (ישוע) எனும் சொல்லின் மொழிபெயர்ப்பு. இது *யோசுவா* அல்லது *யேஸ்சுவா* எனவும் அழைக்கப்படும். சமயம் பற்றிய பார்வையில் இப் பெயர் கிறிஸ்தவத்தின் மையமான இயேசுவைக் குறிக்கிறது. 

இயேசு என்னும் பெயர் எசுபானிய கிறிஸ்தவ வட்டத்தில் ஆண்களுக்குச் சூட்டப்படும் ஒரு பிரசித்தி பெற்ற பெயராகும்.

## சொல்லிலக்கணம்
புதிய ஏற்பாட்டில் இயேசு என்று பாவிக்கப்படும் சொல் இலத்தீன் வடிவ கிரேக்கப் பெயர் *செசேஸ்* (Ἰησοῦς: Iēsous) என்பதாகும். இது எபிரேய யேசுவா (ישוע) எனும் சொல்லின் மொழிபெயர்ப்பு. இது யோசுவா அல்லது யேஸ்சுவா எனவும் அழைக்கப்படும். இப்பெயரிலுள்ள எபிரேய வினைச் சொல்லாகிய "யேஸ்" (விடுவி எனும் அர்த்தம்) மற்றும் எபிரேய பெயர்ச் சொல்லாகிய "யேசுவா" (விடுவிப்பவர்/மீட்பர்) எனும் அர்த்தத்துடன் தொடர்புபட்டது.

## இவற்றையும் வாசிக்க
*புதிய ஏற்பாட்டில் இயேசுவின் பெயர்கள்

## உசாத்துணை

பகுப்பு:இயேசு
ஹோவார்ட் ஹியூஸ்

**ஹோவர்ட் ரோபார்ட் ஹியூஸ்**, ஜூனியர் (டிசம்பர் 24, 1905 [2] - ஏப்ரல் 5, 1976) ஒரு அமெரிக்க வர்த்தக புள்ளியாக இருந்தார். இவர் முதலீட்டாளர், பொறியாளர், திரைப்படத் தயாரிப்பாளர், இயக்குநர், மற்றும் கொடையாளர் ஆகிய பன்முகங்களைக் கொண்டவர். இவர் உலகின் பணக்கார்களின் ஒருவராக இருந்தார். இவர் 1920 ஆண்டிற்கு பிறகு, பெரிய அளவிலான முதலீடுகளை செய்தும் சச்சரவு மிக்க படங்களை உருவாக்கியும் சிறந்த திரைப்படத் தயாரிப்பாளராக பிரபலமடைந்தார். இவற்றுள் குறிப்பிடத்தக்க படங்களில் தி ராக்கட்(1928), ஹெல்ஸ் ஏஞ்சல்ஸ்(1930), ஸ்கேர்ஃபேஸ்(1932), மற்றும் தி அவுட்லா(1943) ஆகிய குறிப்பிடத்தக்கவை. வரலாற்றில் குறிப்பிடத்தக்க வானூர்தியாளர்களில் ஹியூஸ் முக்கியம் வாய்ந்தவர். இவர் பல உலக சாதனைகளை செய்துள்ளார். ஹியூஸ் எச்-1 ரேசர் மற்றும் எச்-4 "எர்குளிஸ்" ஆகியவற்றையும் உருவாக்கியவர் இவரே. அமெரிக்க வானூர்திகளுடன் இணைந்த டிரான்ஸ் வேர்ல்டு வானூர்திகளை விரிவாக்கினார்.

## இளைய பருவம்
இவர் பிறந்த இடம் ஹம்பிள் அல்லது ஹௌஸ்டன், டெக்சஸ் என்று அறியப்படுகிறது. பிறந்த தேதியும் சரியாக அறிய முடியவில்லை. எனினும் இவர் கிறிஸ்துமஸ் தினத்தன்று  பிறந்ததாக குறிப்பிடுகிறார். இவர் பெற்றோர் மிசௌரியைச் சேர்ந்த ஆங்கிலேயர்கள் ஆவர்.
சிறு வயதில் விளையாட்டில் ஈடுபாடு கொண்டவராக விளங்கினாலும் போட்டியிட நம்பிக்கையின்றி வெகு விரைவில் ஆர்வமிழந்தார்  தலை சிறந்த ஆட்டக்காரர்களுடனும் விளையாடியுள்ளார். தன் தந்தையின் மரணத்திற்கு பின் ரைஸ் பல்கலைக்கழகத்தில் தன் படிப்பை நிறுத்திக் கொண்டார்.
திருமணத்திற்கு பின் மனைவியுடன் லாஸ் ஏஞ்சலசிற்கு குடி பெயர்ந்தார

## மேற்கோள்கள்

பகுப்பு:அமெரிக்கர்கள்
பகுப்பு:1905 பிறப்புகள்
பகுப்பு:1976 இறப்புகள்
பகுப்பு:அமெரிக்க வான்-விண்வெளிப் பொறியியலாளர்கள்
பகுப்பு:அமெரிக்கக் கண்டுபிடிப்பாளர்கள்
பகுப்பு:ஆங்கில அமெரிக்கர்கள்
ஆத்தங்குடி தரைக் கற்கள்

thumb|right|செட்டிநாட்டுக் கட்டடக் கலை
thumb|right|செட்டிநாட்டு வீடு: வளைவு (முற்றம்)
**ஆத்தங்குடி தரைக் கற்கள்** (Aththangudi Floor Tiles) சிவகங்கை மாவட்டம் காரைக்குடி நகரை அடுத்து அமைந்துள்ள ஆத்தங்குடி என்னும் செட்டிநாட்டுக் கிராமத்திலிருந்து தயாராகும் அழகிய பூவேலை நிறைந்த தரைக் கற்கள் ஆகும். 

## தரைக் கற்கள் தயாரிப்பு ஒரு குடிசைத் தொழில்
ஆத்தங்குடி எனும் இந்த சிற்றூரில் பாரம்பரியமிக்க பூவேலை மிக்க தரைக் கற்கள் தயாரிப்பு ஒரு குடிசைத் தொழிலாக நடைபெற்று வருவது வியப்புக்குரிய செய்தி. சுமார் 35க்கும் அதிகமான தயாரிப்பாளர்கள் தங்கள் குடும்ப பரம்பரைத் தொழிலாக (மூன்று தலைமுறைகள்) பூக்கற்களைத் தயாரித்து தென்னிந்திய நகரங்களுக்கும், பிரான்ஸ், சிங்கப்பூர், மலேசியா, மியான்மர், இலங்கை போன்ற நாடுகளுக்கும் அனுப்பி வருகின்றனர்.ஆத்தங்குடி தரை ஓடுகளுக்கு புவிசார் குறியீடு பெறுவதற்கு முயற்சிகள் மேற்கொள்ளப்பட்டு வருகிறது.

## தரைக் கற்கள் பதித்த செட்டிநாட்டு வீடுகள்
தமிழகத்தைப் பொறுத்தவரை 20 ஆம் நூற்றாண்டில் செட்டிநாட்டில்தான் கட்டடக்கலை பெரிய அளவில் உண்மையான கலைக் கண்ணோட்டத்தில் வளர்க்கப்பட்டது எனலாம். இதற்கு இப்பகுதியில் பல ஆண்டுகளுக்கு முன்பு விசாலமாகக் கட்டப்பட்டு இரண்டு அல்லது மூன்று தலைமுறைகளைக் கடந்து இன்றும் கண்ணைக் கவரும் வேலைப்பாடுகளுடன் புதுப் பொலிவு மாறாமல் விளங்கும் செட்டிநாட்டு வீடுகளே சாட்சி. செட்டிநாட்டில் ஆத்தங்குடி, அரிமளம், கண்டனூர், காரைக்குடி, கடியாபட்டி, கானாடுகாத்தான், கோட்டையூர், கோனாபட்டு, சிறுகூடல்பட்டி, தேவகோட்டை, பள்ளத்தூர், புதுவயல், ராங்கியம், ராயவரம், வலையபட்டி போன்ற ஊர்களில் கட்டப்பட்டுள்ள அழகிய வேலைப்பாடமைந்த வீடுகளில் இந்த ஆத்தங்குடி தரைக் கற்கள் மட்டுமே பதிக்கப்படுவது வழக்கம். இந்த வகை கற்கள் எட்டு சதுர அங்குலம், பத்து சதுர அங்குலம், பனிரெண்டு சதுர அங்குலம் என்ற மூன்று அளவுகளில் தயாரிக்கப்படுவதாகத் தெரிகிறது.

## தரைக் கற்கள் சிறப்பு
இத்தனை சிறப்பு இந்த தரைக் கற்களுக்கு எப்படிக் கிடைத்தது? கோடையில் குளிர்ச்சியையும், குளிர்காலத்தில் சிறிது கதகதப்பையும் அளிக்கும் கிரானைட் கற்கள் மிக விலை அதிகம். பளிங்குக் கற்களைப் (மார்பிள்) பதித்த தரைகள், குளிர் காலத்தில் மிகவும் குளிர்ச்சியாய் உள்ளன. பழங்காலம் தொட்டு ஆத்தங்குடியில் தயாரிக்கப்படும் கற்களுக்கு இப்பகுதியில் கிடைக்கும் ஒருவகை வாரிமண் பயன்படுத்தப்படுகிறது என்கிறார்கள். அடுத்து கண்ணைக்கவரும் 4,000க்கும்  மேற்பட்ட பூ வடிவங்கள் தரைக் கற்கள் தயாரிப்பில் பயன்படுத்தப்படுகிறது. இவற்றை மெருகூட்டத் தேவை இல்லை. நீண்ட நாள் உழைப்பு, மிதமான குளிர்ச்சி மற்றும் நிறம் மங்காத சாயங்களின் பயன்பாடு  போன்றவை நுகர்வோரைப் பெரிதும் கவர்கின்றன.  
## ஆத்தங்குடி தரை ஓடுகள் மீது அவதூறு
விஜய் தொலைக்காட்சியின் 2024ஆம் ஆண்டின் பிக்பாஸ் போட்டியின் போது, ஒரு போட்டியாளர் ஆத்தங்குடி தரை ஓடுகள் குறித்து அவதூறாக பேசியமைக்கு, நிகழ்ச்சி தொகுப்பாளர் நடிகர் விஜய் சேதுபதி மீது, ஆத்தங்குடி தரை ஓடுகள் உற்பத்தி செய்யும் தொழிலாளர்கள் மற்றும் உரிமையாளர்கள் 16 டிசம்பர் 2024 அன்று காரைக்குடி காவல் நிலையத்தில் புகார் மனு தாக்கல் செய்துள்ளனர்.
## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## வெளி இணைப்புகள்
# சவுந்தர்யம் மிளிரும் ஆத்தங்குடி டைல்ஸ்﻿ 
# athangudi tiles.DAT (Video)

# Aura of Athangudi tiles The Hindu Saturday, Feb 02, 2008 
## மேற்கோள்கள்

பகுப்பு:தமிழர் கட்டிடக்கலை
பகுப்பு:சிவகங்கை மாவட்டம்
பகுப்பு:கட்டிடப் பொருட்கள்
கந்தவர்மன்

**கந்தவர்மன்** என்பது முற்கால மற்றும் இடைக்கால பல்லவர் தங்கள் பெயராகவும் பெயரொட்டாகவும் வைத்துக் கொண்ட சொற்கள்.

;கந்தவர்மன் என்று பெயர் பெற்ற பல்லவ மன்னர்கள்
# சிவகந்தவர்மன்
# விசய கந்தவர்மன்
# முதலாம் கந்தவர்மன்
# இரண்டாம் கந்தவர்மன்
# மூன்றாம் கந்தவர்மன்
சிம்மவர்மன்

**சிம்மவர்மன்** என்பது பல்லவர் தங்கள் பெயராகவும் பெயரொட்டாகவும் வைத்துக் கொண்ட சொற்கள்.

;சிம்மவர்மன் என்று பெயருள்ள பல்லவர்கள்
#முதலாம் சிம்மவர்மன் (முற்காலம்)
#முதலாம் சிம்மவர்மன் (இடைக்காலம்)
#இரண்டாம் சிம்மவர்மன்
#மூன்றாம் சிம்மவர்மன்
#முதலாம் நரசிம்மவர்மன்
#இரண்டாம் நரசிம்மவர்மன்
ஏ. பீம்சிங்

**அ. பீம்சிங்** (15 அக்டோபர் 1924 - 16 சனவரி 1978) தமிழ்த் திரையுலகின் முக்கிய இயக்குநர்களில் ஒருவராவார். இயக்குநர், தயாரிப்பாளர், தொகுப்பாளர், திரைக்கதை எழுத்தாளர் என பன்முகத் திறனோடு விளங்கியவர்.

## ஆரம்பகால வாழ்க்கை
இராஜபுத்திர வம்சத்தைச் சேர்ந்த அகர்சிங்கின் மகன் பீம்சிங். அம்மா ஆதியம்மாள் ஆந்திராவைச் சேர்ந்தவர். முதல் மனைவி *சோனாபாய்* தஞ்சாவூர் ஐயங்கார் குடும்பம். மாமனார் ராகவாச்சாரி ஐயங்கார். அவரின் மாமியார் மகாராஷ்டிராவைப் பூர்வீகமாகக் கொண்டவர். மனைவி சோனாபாயின் அண்ணன் திரைப்பட இயக்குநர். தமிழ்த் திரைப்படத்துறையில் இரட்டை இயக்குனர்களாக இருந்த கிருஷ்ணன் - பஞ்சு, இவர்களில் கிருஷ்ணன் சோனாபாயின் அண்ணன்.

இவர் மலையாள நடிகை சுகுமாரியை இரண்டாவதாகத் திருமணம் செய்து கொண்டார். இத்தம்பதியருக்கு சுரேசு பீம்சிங் என்ற மகன் பிறந்தார்.

## திரையுலக வாழ்க்கை
கிருஷ்ணன் - பஞ்சு என்றழைக்கப்பட்ட இரட்டை இயக்குநர்களிடம் ஒரு உதவித் தொகுப்பாளராகத் தனது தொழிலைத் துவக்கினார். பின்னர் உதவி இயக்குநர் என முன்னேறி, இயக்குநர் ஆனார். குடும்ப உறவுகள் பற்றிப் பேசும் படங்களை இயக்கினார். பெரும்பாலும் 'பா' என்ற எழுத்தை ஆரம்பமாகக் கொண்ட தலைப்புகளைத் தனது திரைப்படங்களுக்குச் சூட்டினார்.

## இயக்கி & தயாரித்த தமிழ்த் திரைப்படங்கள்
# அம்மையப்பன் (1954)
# ராஜா ராணி (1956)
# பதி பக்தி (1958)
# திருமணம் (1958)
# பிரசிடெண்ட் பஞ்சாட்சரம் (1959)
# பாகப்பிரிவினை (1959)
# சகோதரி (1959)
# பொன்னு விளையும் பூமி (1959)
# படிக்காத மேதை (1960)
# களத்தூர் கண்ணம்மா (1960)
# பெற்ற மனம் (1960)
# பாசமலர் (1961)
# பாவ மன்னிப்பு (1961)
# பாலும் பழமும் (1961)
# பார்த்தால் பசி தீரும் (1962)
# படித்தால் மட்டும் போதுமா (1962)
# பந்த பாசம் (1962)
# செந்தாமரை (1962)
# பார் மகளே பார் (1963)
# பச்சை விளக்கு (1964)
# பழநி (1965)
# சாந்தி (1965)
# பாலாடை (1967)
# பாதுகாப்பு (1970)
# பாதபூஜை (1974)
# கணவன் மனைவி (1976)
# சில நேரங்களில் சில மனிதர்கள் (1977)
# நீ வாழவேண்டும் (1977)
# ஒரு நடிகை நாடகம் பார்க்கிறாள் (1978)
# கை பிடித்தவள் (1978)
# இறைவன் கொடுத்த வரம் (1978)
# கருணை உள்ளம் (1978)
**தயாரித்து வசனம் எழுதிய திரைப்படம்**
#சாது மிரண்டால் (1966)
#ஆலயம் (1967)
#பட்டத்து ராணி (1967)

## மேற்கோள்கள்

பகுப்பு:1924 பிறப்புகள்
பகுப்பு:1978 இறப்புகள்
பகுப்பு:சித்தூர் மாவட்ட நபர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்‎
பகுப்பு:கலைமாமணி விருது பெற்றவர்கள்
விட்ணுகோபன்

**விட்ணுகோபன்** என்பது பல்லவர் தங்கள் பெயராகவும் பெயரொட்டாகவும் வைத்துக் கொண்ட சொற்கள்.

;விட்ணுகோபன் என்று பெயருள்ள பல்லவர்கள்
#முதலாம் விட்ணுகோபன்
#இரண்டாம் விட்ணுகோபன்
#மூன்றாம் விட்ணுகோபன்
குமாரவிட்ணு

**குமாரவிட்ணு** என்பது பல்லவர் தங்கள் பெயராகவும் பெயரொட்டாகவும் வைத்துக் கொண்ட சொற்கள்.

;விட்ணுகோபன் என்று பெயருள்ள பல்லவர்கள்
#முதலாம் குமாரவிட்ணு
#இரண்டாம் குமாரவிட்ணு
#மூன்றாம் குமாரவிட்ணு
தேமோபைலேச் சமர்

**தேமோபைலேச் சமர்** என்பது ஸ்பாட்டவின் முதலாம் லியோனிடாசுவால் வழிநடாத்தப்பட்ட கிரேக்க நகர அரசுகளின் நேசப்படைகளுக்கும், கிரேக்கம் மீதான இரண்டாம் பாரசீக படையெடுப்பில் மூன்று நாட்களுக்கும் மேலாக நடைபெற்ற பாரசீகப் பேரரசர் முதலாம் சேக்சஸ்க்கும் இடையிலான சண்டையாகும். மூன்று நாட்களுக்கும் மேலாக நடைபெற்ற இந்த சண்டையில் ஒரே நேரத்தில் ஆர்டிமிசம் கடற்சமரும், குறுகலான கடற்கரையான தேமோபைலே கணவாயில் ('வெப்ப வாயில்') ஒரு சமரும் கி.மு. 480 இல் இடம் பெற்றது.

கிரேக்கத்தின் மீதான பாரசீகத்தின் முதல் படையெடுப்பு, கி.மு. 490 இல் இடம்பெற்ற மாரத்தான் போர் அதீனியர்களின் வெற்றியினால் பாரசீகருக்கு தோல்வியில் முடிந்ததால் இப் படையெடுப்பு மேற்கொள்ளபட்டது. சேக்சஸ் முழு கிரேக்கத்தையும் வெற்றி கொள்ள பாரிய தரை மற்றும் கடற்படையினை குவித்து ஒழுங்கமைத்தார். ஏதெனிய தளபதி தெமிஸ்டோக்கல் நேசப்படைகளுக்கும் தேமோபைலே கணவாயில் பாரசீக இராணுவத்தின் முன்னேற்றத்ததைத் தடுக்கும் தடுக்கும் அதேநேரத்தில் பாரசீக கடற்படையினை ஆர்டிமிசம் நீரிணையில் தடுக்கும் திட்டத்தை முன்வைத்தார்.

கிட்டத்தட்ட 7,000 கிரேக்கப் படையினர் வடக்குக் கணவாயை தடுக்க கி.மு. 480 கோடையில் முன்னேறினர். பாரசீகப் படை ஒரு மில்லியனான இருந்தது எனக் குறிப்பிட, தற்கால கணிப்பு அந்த எண்ணிக்கையைவிடக் குறைவு என்கிறது (ஏறக்குறைய 100,000 க்கும் 300,000 இடைப்பட்டதென வேறுபட்ட அளவுகள் கொடுக்கப்படுகின்றன) இப்படை ஆகத்து இறுதியில் அல்லது செப்தம்பர் ஆரம்பத்தில் கணவாயை வந்தடைந்து. பாரியளவு எண்ணிக்கையில் மிஞ்சிய பாரசீகப் படையை கிரேக்கம் மொத்தமாக ஏழு நாட்கள் (மூன்று சமர்கள் உட்பட), பின்புற பாதுகாப்பு நிர்மூலமாக்கும் வரை தடுத்து நிறுத்தி வரலாற்றில் பிரசித்தி பெற்ற *இறுதி நிலை* யுத்தமாக விளங்கியது.

இரண்டு முழுநாள் சமரில், முதலாம் லியோனிடாசு அரசனால் வழிநடத்தப்பட்ட சிறு படை பாரிய பாரசீக இராணுவம் கடக்கக்கூடிய பாதையை மாத்திரம் தடுத்தது. இரண்டாம் நாள் சமரின் பின்பு, உள்ளூர்வாசியான எபியால்டஸ் பாரசீகர்களுக்கு கிரேக்கப் படைகளின் பின்புறமுள்ள சிறு பாதையினை வெளிப்படுத்தி கிரேக்கர்களைக் காட்டிக் கொடுத்தான். தன் படைகள் பக்கவாட்டில் தாக்கப்படுவதை அறிந்த லியோனிடாசு கிரேக்கப் படைகளின் பெரும்பகுதியை அனுப்பிவிட்டு பின்புறப் பகுதியைக் காக்க 300 இசுபாட்டன்களையும், 700 தெஸ்பியன்களையும், 400 தெபான்களைளயும்  மற்றும் சில நூறு மற்றவகளையும் தக்கவைத்தார். இவர்களில் பெரும்பகுதியினர் கொல்லப்பட்டனர்.

## உசாத்துணை

பகுப்பு:கிரேக்க வரலாறு
பகுப்பு:கிரேக்க பாரசீகப் போர்கள்
பகுப்பு:அகாமனிசியப் பேரரசு சம்பந்தப்பட்ட சமர்கள்
பகுப்பு:கிரேக்க பாரசீகப் போர்களின் சமர்கள்
தழும்பழி

right|thumb|270px|தழும்பழிக் கோடாரிகள்

தொல்லியலில் **தழும்பழி** (Acheulean) என்பது கல்லாயுதங்களின் உற்பத்தி முறை சார்ந்த ஒரு வகையைக் குறிக்கும்.இவ்வகைக் கல்லாயுத உற்பத்தி முறையை கீழைப் பழங்கற்கால மக்கள் உபயோகித்த நீள்வட்ட வடிவ அல்லது பேரிக்காய் வடிவம் கொண்ட கோடரிகள் குறிக்கின்றன. முதலில் கீழைப் பழங்கற்கால மக்கள் தழும்புரி என்னும் செப்பனிடப்படாத ஆயுதங்களை உபயோகித்தனர். 

பிற்காலத்தில் அவர்களிடம் ஏற்பட்ட சிந்தனை வளர்ச்சியால் தழும்புரி கல்லாயுதங்களிலுள்ள தழும்புகளை (தழும்பு என்பது கற்களைக் காயப்படுத்திக் கற்களில் உண்டாக்கப்பட்ட தழும்பு) அழித்து அவற்றைத் தழும்புகள் இல்லாதவாறு உருவாக்கக் கற்றுக்கொண்டனர். அதனால் இது தழும்பழி எனப்பெயர் பெற்றது.

தழும்பழி ஆயுதங்கள் கீழைப் பழங்கால ஆப்பிரிக்கா, பெரும்பலான மேற்காசியா, தெற்காசியா, ஐரோப்பா ஆகிய பகுதிகளில் செய்யப்பட்டன. இவை பொதுவாக *ஓமோ இரக்டசு* இனத்தின் எச்சங்களுடன் சேர்ந்து காணப்படுகின்றன. 

## மேற்கோள்கள்


பகுப்பு:கற்காலம்
பகுப்பு:கற்கருவிகள்
சௌகார் ஜானகி

**சௌகார் ஜானகி**, தமிழ்த் திரையுலகின், முக்கிய கதாநாயகிகளுள் ஒருவராகத் திகழ்ந்தவர்.

## திரையுலக வாழ்க்கை
*தெலுங்கில் முதல் படம்:சௌகார்;
*தயாரிப்பு:விஜயா புரடக்சன்ஸ்.
*என். டி. இராமராவுடன் முக்கியக் கதாபாத்திரத்தில் நடித்தார். 
*கதாநாயகியாக ஏ. நாகேஸ்வர ராவ், என். டி. ராமராவ், ஜக்கையா, எம்.ஜி.ஆர்., சிவாஜி கணேசன், ஜெமினி கணேசன் இவர்களுடன் நடித்துள்ளார். 
*இவர், தெலுங்கு நடிகை கிருஷ்ணகுமாரியின் அக்கா ஆவார்.

## நடித்த திரைப்படங்கள்
இது முழுமையான பட்டியல் அல்ல. 
# மகாகவி காளிதாஸ்
# எதிர்நீச்சல் (1968)
# திருநீலகண்டர் (1972)
# ஸ்கூல் மாஸ்டர் (1973)
# நீர்க்குமிழி
# பார் மகளே பார்
# காவியத் தலைவி
# உயர்ந்த மனிதன்
# இரு கோடுகள்
# பாக்கிய லட்சுமி
# ரங்க ராட்டினம்
# தில்லு முல்லு
# காவல் தெய்வம்
# நல்ல பெண்மணி
# இதயமலர்
# உறவுக்கு கை கொடுப்போம்
# தங்கதுரை
# படிக்காத மேதை
# பணம் படைத்தவன்
# அக்கா தங்கை
# உயர்ந்த மனிதன்
# ஏழையின் ஆஸ்தி
# கண்மலர்
# காவேரியின் கணவன்
# சவுக்கடி சந்திரகாந்தா
# தங்கதுரை
# திருமால் பெருமை
# தெய்வம்
# நல்ல இடத்து சம்பந்தம்
# நான் கண்ட சொர்க்கம்
# பணம் படுத்தும் பாடு
# பாபு
# மாணவன்
# மோட்டார் சுந்தரம் பிள்ளை
# ரங்க ராட்டினம்

## மேற்கோள்கள்

## வெளியிணைப்புகள்

* 
* சௌகார் ஜானகியின் தொலைக்காட்சிப் பேட்டி,  23 டிசம்பர் 2018

பகுப்பு:தமிழ்த் திரைப்பட நடிகைகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:1931 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:ஆந்திரப் பிரதேச மக்கள்
ஓலை வீடு

**ஓலை வீடு** என்பது ஓலைகளால் சுவர்களும் கூரையும் அமைக்கப்பட்ட வீடு ஆகும். இலங்கை இந்தியா போன்ற காலநிலை உள்ள நாடுகளில் இந்த வீடுகள் பொதுவாக கட்டப்படுகின்றன.  பொருளாதார வசதி குறைந்தவர்கள் இதனைப் பெரிதும் பயன்படுத்துகின்றனர்.

பகுப்பு:வீட்டு வகைகள்
மண் வீடு

**மண் வீடு** என்பது களிமண்ணை முதன்மையாகப் பயன்படுத்திக் கட்டப்பட்ட வீடு ஆகும்.  பல்வேறு விதமான மண் வீடுகள் உள்ளன.  

இலங்கையில் மண் வீடுகளில் ஒரு வகை சாம்பல் நிறத்தில் நேர்த்தியாகச் சீமெந்தால் கட்டியது போலவே இருக்கும்.  இவற்றுள் ஒரு வகை வட்ட வடிவமும் கூரை கூம்பு வடிவமும் உடையவை.  வேறு ஒரு வகை நீள் சதுரமாகவும் அறைகளுடனும் அமையும்.  இவை நீரில் இருந்து பாதுகாப்பதற்காக உயர்த்தப்பட்ட ஒர் அடித்தளத்தில் கட்டப்பட்டு இருக்கும்.  கூரைகள் ஓலையால் வேயப்பட்டு இருக்கும்.

## சுவர் அமைப்பு
thumb|இலங்கை மட்டக்களப்பு பகுதியில் காணப்பட்ட நிலை கட்டைச் சுவர்- நாணல், களிமண் கொண்டு செய்யப்பட்ட குடிசையும் ஓலைக் குடிசையும்
மண்வீடுகளின் சுவர் அமைப்பு பலவகைப்பட்டதாகக் காணப்படும்.
* நிலைக் கட்டைச் சுவர் - மரக்கம்புகளை அல்லது மூங்கில், நாணல் கம்புகளை வரிச்சியாக வைத்துக் கட்டி இதன் இடைநடுவை களிமண்ணினால் நரப்பிக் கட்டப்படும். பின் மண்சந்தினால் மெழுகிடப்படும்.

* கற்சுவர் - சுடப்படாத பச்சைக் கல் பிணைப்பு ஊடகமாக களிமண்ணினால்  கட்டப்படும். இதுவும் பூச்சிடப்படும்.

பண்டைய பெரிய கட்டடங்கள் கூட களிமண் கொண்டு கட்டப்பட்டு அவற்றின் உறுதிக்காக சர்க்கரை , தேன் வச்சிரமெழுகு என்பன கலக்கப்பட்ட சாந்தினால் பூசப்பட்டன.

பகுப்பு:வீட்டு வகைகள்